
Régi és új világok harca a Beregben - egy beregi utca közösségtanulmánya


Kutatásomban egy, a Vásárosnaményi kistérségben (Szabolcs-Szatmár-Bereg megye) található település egyik utcájának szomszédsági viszonyait mutatom be. Egy nagyobb közösségkutatás keretében az utcában található háztartások felépítését, megélhetési stratégiáit és a közöttük levő viszonyrendszert tártuk föl, s ezek alapján rekonstruáltam a szomszédsági viszonyokat. A vizsgált utcai szomszédságból olyan modellt hoztam létre, mely nemcsak önmaga, hanem tágabb kontextusa számára is értelmezési kerettel bírhat. Dolgozatomban tehát az utcában feltárt különböző életstratégiákat, életutakat mutatom be, majd azokat a szomszédsági viszonyokba illesztem. Az utca szomszédsági viszonyát meghatározó etnikai kategorizálás értelmezéséhez Fredrik Barth és Thomas-Hylland Eriksen etnicitás elméletét hívom segítségül. Az utcában található életstratégiák és életvilágok bemutatásán túl előadásom célja, hogy konklúziót vonjon le a perifériás kistérségek jelenbeli helyzetérő, jövőbeli lehetőségeiről is.



